paragraph_text: Romário de Souza Faria (Rio de Janeiro, 29. siječnja 1966.), ili kraće Romário, je bivši brazilski nogometaš. Romário je bio član brazilske nogometne reprezentacije 1994. godine kad su osvojili svjetsko prvenstvo. Tijekom svoje duge igračke karijere promijenio je mnogo klubova, između ostalih igrao je za Valenciju, Barcelonu i PSV. Zanimljivost je da je igrao za klubove s čak pet različitih kontinenata (jedino nije igrao u Africi). Kao kvalitetnog igrača ga je prepoznao i u Europu doveo nizozemski nogometni trener i skaut Piet de Visser.